Valerie Trierweiler, il-First Lady ta’ Franza nhar il-Ħadd sejra l-Indja biex tgħin lill-għaqda umanitarja “Azzjoni kontra l-Ġu wara li għamlet ġimgħa l-isptar bi breakdown wara li saret taf mill-magażin Closer li l-partner tagħha François Hollande qed ikollu relazzjonijiet intimi ma’ attriċi. L-organizzazzjoni kienet stiednet lil Trierweiler bħala l-First Lady Franċiza iżda wara r-rivelazzjonijiet li Hollande kien qed iżur lill-artista Franciża Julie Gayet li għandha 41 sena, mhux ċar jekk hix sejra hemm fil-kapaċità uffiċjali tagħha jew inkellha bħala ċittadinia privata. Trierweiler għadha magħluqa fir-residenza presdenzjali f’Versailles barra Pariġi wara li ħarġet mill-sptar nhar is-Sibt li għadda. L-isptar marret għax kienet qed tħossha għajjiena wara l-allegazzjonijiet ta’ Closer. Sadaittant, il-bieraħ Trierweiler ċaħdet stqarrija li tat l-avukat tagħha Frederique Giffard lill- Figaro u qalet li dik tkellmet mingħajr ma kienet taf il-fatti u mingħajr ebda awtrozzizazzjoni tagħha. F’kumment lir-radju Europe 1 , Trierweiler qalet Giffard  ma kinitx għadha l-konsulent legali tagħha. Dan wara li Giffard qalet lil Figaro li l-President Hollande u Valerie qed jiddiskutu bejniethom is-sitwazzjoni biex jinstab issib mezz kif toħroġ mir-relazzjoni ta’ bejniethom b’dinjità. F’nofs dan ix-xahar, Hollande wiegħed f’konferenza tal-aħbarijiet li kien se jgħid publikament x’inhuma r-relazzjonijiet bejnu u Valerie qabel ma jmur għal żjara uffiċjali fl-Istati Unti fil-11 ta’ Frar. Il-President Franċiż għadu ma għamel ebda kumment jekk il-Franċiżi għadx għandhom lil Valerie bħala l-First Lady tagħhom. Nke jekk il-koppja mhix miżżewġa, fi Franza, il-partner tal-president titqies bħala martu.